b"\n_START_ARTICLE_\nRaimondo Carnera\n_START_PARAGRAPH_\nRaimondo Alberto Pietro Carnera (2. februar 1915 i K\xc3\xb8benhavn -2002) var en italiensk f\xc3\xb8dt dansk f\xc3\xa6gter, idr\xc3\xa6tsleder og fabrikant._NEWLINE_Carnera begyndte at f\xc3\xa6gte p\xc3\xa5 \xe2\x80\x9dSalles d'Armes Mahaut\xe2\x80\x9d ved R\xc3\xa5dhuspladsen i K\xc3\xb8benhavn hos den legendariske f\xc3\xa6gtetmester Leonce Mahaut. Kort forinden OL i 1952 blev han dansk statsborger, og han repr\xc3\xa6senterede Danmark i disciplinerne sabel- og k\xc3\xa5rdef\xc3\xa6gtning ved legene i Helsinki. _NEWLINE_Sammenlagt vandt Carnera 67 danske mesterskaber, otte individuelt og 59 i holdkonkurrencer. Grundet sit italienske statsborgerskab kunne han i begyndelsen ikke deltage i DM-individuelt. Han blev nordisk mester otte gange. Frem for alt var Carnera meget aktiv som leder, blandt andet som delegationsleder ved VM og OL._NEWLINE_Carnera voksede op i K\xc3\xb8benhavn med sin italienske far Andrea Carnera og franske mor Ida Carnera. Hans f\xc3\xa6tter Primo Carnera blev professionel verdensmester i sv\xc3\xa6rv\xc3\xa6gtsboksning i 1933-34. Raimondo Carnera boede i Italien 1927-1931."